1973. aasta ujumise maailmameistrivõistlused
1973. aasta ujumise maailmameistrivõistlused olid esimesed maailmameistrivõistlused ujumises. Need toimusid 31. augustist kuni 9. septembrini Belgradis Jugoslaavias (nüüdses Serbias). Võistlused korraldas Rahvusvaheline Ujumisföderatsioon (FINA). Võisteldi ujumises (meestel oli kavas 15 ala ja naistel 14), vettehüpetes (2 ala nii meestel kui ka naistel), kujundujumises (naistel 3 ala) ja veepallis (ainult mehed).